Maria Mercè Roca: «Demanar perdó hauria de ser sempre un acte d'amor i de llibertat» - Empordà\nMaria Mercè Roca: «Demanar perdó hauria de ser sempre un acte d'amor i de llibertat»\nL'escriptora obrirà el dia 17 la desena edició del Punt de Lectura d'Agullana amb una conversa sobre «Al final t'agradaré»\nMaria Mercè Roca (Portbou, 1958) dona vida, Al final t'agradaré, publicada per Rosa dels Vents, a uns protagonistes sotmesos a un dilema moral. Una colpidora novel·la que explora els límits entre el perdó i l'amor i reflexiona sobre la culpa i les emocions que retornen.\nLa monòtona tranquil·litat dels dies de la Rosó es fa bocins quan l'August torna al cap de trenta anys d'absència. La visita evoca la memòria d'unes vides fetes d'il·lusions i culpes, de felicitat i dolor, que transcorren des dels anys setanta del segle passat fins als nostres dies, entre Girona i Barcelona, passant per Figueres. 'Al final t'agradaré' és la darrera novel·la de l'escriptora Maria Mercè Roca.\nImmersa en la nova normalitat, després del confinament?\nSí, ja fa setmanes que, per exemple, vaig reprendre els clubs de lectura, s'ha d'anar tornant a les coses que fèiem, que és el que dona una mica de vida...i la normalitat i la rutina ajuden molt. També he reprès les presentacions del llibre Al final t'agradaré. El confinament, però, em va servir perquè havia de fer una novel·la per a nens i nenes, Anita i el llebrer, per a La Galera, i vaig aprofitar aquells dies. Es presentarà per la setmana del llibre. Una altra cosa que vaig fer va ser agafar una novel·la que tenia des de fa molt de temps al calaix i la vaig regirar com un mitjó, això em va tenir ocupada molt de temps.\nPer fi ara abocada en la promoció del seu nou llibre que presenta el dia 17 a Agullana.\nSí, perquè, al cap de poc de sortir, vam quedar tots confinats. Ara venen més presentacions del llibre i estarà present al Sant Jordi d'estiu que sembla que va endavant, però no sé quin format tindrà. Amb tot això ens hem acostumat una mica a esperar les coses que podem fer, a no fer plans. Fa poc feia un club de lectura sobre l'obra Casa de misericòrdia, de Joan Margarit, i una de les coses que diu Margarit de l'edat és que la gent gran té molts avantatges, perquè no cal fer plans, ni a curt ni a llarg termini. En aquesta etapa tan estranya que ens ha tocat viure, també podem fer un aprenentatge sobre això.\nAra feia molt temps que no publicava una novel·la.\nL'any passat vaig publicar un recull de contes que es diu Nosaltes les dones, però, per escriure una novel·la, necessitava dedicació exclusiva, molta calma i silenci, dedicar moltes hores del dia a pensar en els personatges, a les coses que els passen i això és incompatible amb altres feines. A més s'ha d'escriure del seguit per no perdre aquella mena de veu o de música que tenen les novel·les.\nFins que va arribar el moment..., tenia clar el tema?\nAquesta calma no la vaig poder tenir fins que vaig deixar l'Ajuntament de Girona, on estava de regidora i llavors em vaig posar a fer-la. Sabia molt bé que volia tractar el tema de la culpa, volia tractar el tema de demanar perdó, de com demanar-lo, de per què vols ser perdonat, per què perdones i per què no perdones, a través sempre dels personatges. La vida dels dos protagonistes, la Rosó i l'August, comença quan eren joves i quan l'ofensa encara no existia. El llibre reflexiona sobre com les persones s'agafen les ofenses. És un tema molt interessant i que posa en joc coses molt íntimes de les persones, no és cap cosa banal, al contrari.\nAl llibre, la protagonista veu com el passat torna després de 30 anys.\nSi ets molt jove, aquesta vida que torna no existeix, però a mesura que et vas fent gran, t'has muntat la vida per fer fora aquella persona o aquell fet perquè era dolorós i aconsegueixes una mica muntar-te un món en el qual sembla que això no hi és... llavors tu estàs salvada, a gust, i allò torna. Quan això passa veus que no estava superat. Pot semblar molt literari... però de vegades pot ser una fotografia o una altra cosa que et fa retornar a aquell temps i et fa trontollar. Hi ha un element a la novel·la, que és la màquina de cosir i explica les contradiccions que tots tenim. La Rosó es desfà de tot el que és de l'August, tret de la màquina. Ella diu que perquè és molt bona, però és un record de tot el que ella va patir. M'agrada aquest element per explicar allò que quasi és inexplicable.\nL'August demana perdó quan està a punt de morir.\nL'August és un ésser amoral, mentider compulsiu. Una mica per insistència de la Gina, la seva parella i a causa de la seva malaltia i de la por a la mort, que decideix demanar perdó. Penso que, quan t'estàs morint, fas moltes coses que potser en condicions normals no faries i segurament aquesta és una d'elles: tornar a veure la Rosó i posar-se a les seves mans. Ells dos són molt diferents. Arriba un moment que el lector es pregunta: la Rosó, per què s'hi ha casat amb ell? També és veritat que ella s'acomoda a la manera de fer l'August, no s'interessa pels negocis bruts que fa, per no haver de plantar batalla.\nCaldria saber demanar perdó sense haver d'esperar situacions límit com aquesta?\nJo el que penso és que el perdó sempre ha de ser un acte molt de llibertat, perquè, si no, no té sentit, si tu saps que estàs acabant una vida no ets del tot lliure, com a mínim estàs espantat. El perdó sempre s'hauria de fer com un acte d'amor, d'una voluntat absoluta i d'una llibertat molt important. Fer-ho perquè ho vols fer, no perquè ningú t'obliga, perquè vols tornar a començar, ser perdonat i fer un bé a aquesta persona, sense tenir aquests condicionants.\nQuè té de diferent aquesta nova novel·la?\nL'he escrit molt a gust i no m'ha costat escriure moltes pàgines. Tenia clar que passaria a Girona, i de fet hi ha tot un retrat social i polític de l'època. La Rosó tindria la meva edat, així que he tirat molt dels meus records i de les coses que feia amb les meves amigues. També apareix el germà de la Rosó, que és objector i el taquen a Figueres. Tot ho tracto amb pinzellades, sense entrar-hi massa. També m'ha agradat l'estructura, perquè podria haver fet una cosa lineal, però no ho he fet.\nMaria Mercè Roca encetarà el 17 de juliol el cicle Punt de Lectura d'Agullana.\nAl final d'agradaré


"L’any 2020 es batrà el rècord històric de col·locacions d’empreses del sector salut en els mercats borsaris... La desinformació pot arribar a ser majúscula"\nL’inversor dubta, cal comprar empreses com Astrazeneca o Ryanair? Gilead Sciences o Carnival? Moderna o Booking? Roche o Dufry? Fresenius o Sixt? Grífols o Melià? En definitiva, sector salut o turisme? Es tracta d’una qüestió amb molt de contingut. Per una banda, el sector salut a Europa (índex STXE 600 Healthcare EUR) ha pujat en el que portem d’any 2020 un +3,8%, mentre que el sector d’oci i turisme a Europa (índex STXE 600 Travel&Leisure EUR) ha caigut un -32,5% en el mateix període. Per altra banda, les empreses del sector salut s’han vist en general beneficiades en els seus resultats empresarials de l’any 2020 per l’efecte de la Covid19, mentre que les del sector turisme se n’han vist per contra perjudicades. Finalment, un inversor que decideix comprar allò que ha pujat té un caire més del tipus seguidor de tendències, de seguir el corrent, més de curt termini, el que s’anomena “trend follower”. Qui, en canvi, compra allò que ha baixat té un caire més oportunístic, més d’aprofitar el moment en què les empreses cotitzen barates, més de llarg termini, o el que s’anomena “contrarian”. Aquesta és en realitat el dilema de fons. Anem a esbrinar-ho.\nLa primera qüestió a la qual cal enfrontar-se és si la crisi sanitària de la Covid19 és temporal o permanent. Més enllà de qualsevol consideració de les moltes que es puguin fer sobre la malaltia, el cas és que molt probablement la vacuna de la Covid19 serà la més ràpida de la història. El fet que hi hagi ja una vacuna en l'anomenada fase III (Oxford + Astrazeneca), una dotzena més en fase II (Moderna, Cansino Biologics,...) , i més d’un centenar més en fase I, és totalment inaudit. El que s’ha fet ja en cinc mesos hauria trigat normalment uns cinc anys.\n"El dilema de fons és entre el seguidor de tendències i l'oportunista"\nEn aquest sentit, han estat claus els estudis que ja s’havien fet fa uns anys sobre altres tipus de coronavirus, com el SARS o el MERS, que tenien per cert unes taxes de mortalitat molt més elevades que la Covid19; el fet de disposar de la seqüència genètica d’aquest coronavirus ja al 10 de Gener d’aquest any, gràcies als xinesos per cert; l’allau de finançament públic i privat que s’hi ha destinat donada la seva transcendència; o per suposat l’enorme esforç 24/7 que hi estan posant molts equips investigadors a tot el món. A la velocitat actual cal suposar que la vacuna estigui a punt per a ser distribuïda durant el primer trimestre de l’any vinent, i que, en qualsevol cas, l’anunci que ja està a punt, podria ben bé fer-se durant el quart trimestre d’aquest any, sense descartar que es faci públic abans de les eleccions presidencials nord-americanes de novembre. La vacuna, diuen els epidemiòlegs, és una solució definitiva per la Covid19. Molt probablement, doncs, tractar a la crisi sanitària de la Covid19 com a quelcom permanent no sigui massa encertat. És a dir, les empreses que s’han vist excessivament beneficiades l’any 2020 per la Covid19 perdran el seu avantatge, mentre que les que s’han vist perjudicades el recuperaran.\nLa segona qüestió és la importància dels resultats d’un sol exercici en el valor d’una empresa. La borsa sol primar els resultats empresarials de l’any en curs, si bé el valor real d’una empresa depèn dels resultats que tindrà l’empresa al llarg de tota la seva vida. És evident que hi ha empreses que tindran uns resultats empresarials l’any 2020 superiors als que haurien tingut sense la Covid19, com ho és que en altres seran molt pitjors, ja que no han pogut desenvolupar la seva tasca amb normalitat a causa dels confinaments globals.\nPer il·lustrar-ho, posem un exemple immobiliari, que tal vegada s’entengui millor. Suposem que som propietaris d’un pis que està llogat. Suposem que aquest any, per una sèrie de circumstàncies extraordinàries, tindrem el pis molts mesos sense llogar, de manera que amb els pocs mesos de lloguer que disposarem es podran satisfer les despeses i poca cosa més. És raonable pensar que, per aquesta causa, nosaltres com a propietaris del pis ens avinguem a vendre’l per un preu un 40% inferior al que tenia abans? Difícilment, mentre mantinguem la perspectiva que la resta d’anys sí que cobrarem un lloguer normalitzat. El valor d’un pis no és res més que el valor actual dels fluxos de caixa nets que el pis proporcionarà al propietari del pis durant tota la vida. És a dir, no és altra cosa que el valor actual dels lloguers nets de despeses. Si, com hem vist, la Covid19 serà temporal, no té massa sentit actuar com si aquesta fos permanent, fins a la fi dels temps. Si això es pot arribar a veure clar en un immoble, per què hi ha inversors que no ho veuen tant clar en les empreses cotitzades a borsa? El valor d’una empresa no és res més, igualment, que el valor actual dels fluxos nets de caixa futurs que aquesta aconseguirà.\nLa tercera qüestió és la veritablement difícil, ja que té un component poc racional i molt emocional. Per a qualsevol inversor sempre és més fàcil comprar allò que està pujant, que no pas allò que està baixant, fins i tot encara que sàpiga interiorment que probablement serà menys rendible a futur. Si un inversor, per exemple, ha vist unes imatges a la televisió d’un creuer ple de passatgers donant tombs, sense poder atracar, degut a que hi ha algunes persones infectades per la Covid19, és molt possible que no vulgui comprar empreses de creuers. Per molt que l’inversor arribi a saber que les reserves de creuers per l’any 2021 eren ja al mes de maig d’aquest any superiors a les reserves de creuers que hi havia per l’any 2020 al maig de 2019, ja que la meitat de les reserves que hi havia per aquest any s’han traslladat a l’any vinent; o per molt que recordi que quan va veure les imatges dels avions de les torres de l’11-S estavellant-se als edificis va dir que no volaria mai més, tot i que després volés fins i tot molt més que abans; tot i així, difícilment voldrà comprar empreses com Carnival Cruises o Norwergian Cruises. És una qüestió gairebé visceral.\nEls mitjans majoritàriament no l’ajudaran gaire en la presa d’aquesta decisió, com tampoc ho faran les actituds de moltes de les anomenades banques privades, que tenen tendència a recomanar la compra d’allò que puja, ja que saben que així vendran més, i/o la venda d’allò que baixa, ja que potser el client així pensi que n’estan més pendents, tot i poder-ne ser finalment contraproduent. Igualment, la banca d’inversió col·locarà allò que es demanda, el que estigui de moda. Sense anar massa lluny l’any 2020 es batrà el rècord històric de col·locacions d’empreses del sector salut en els mercats borsaris. “Voleu empreses del sector Salut, aquí les teniu, tantes com vulgueu!!!” Sembla dir el banquer d’inversió, mentre veu ben recompensats els seus serveis. Tampoc ajuda es clar, l’anomenada gestió passiva, que automàticament compra més d’allò que puja i ven més d’allò que baixa, sense arribar a analitzar mai l’empresa en qüestió. Un petit inversor deia fa pocs dies que havia comprat l’empresa “X”, ja que “les grans gestores nord-americanes n’havien comprat també”... sense adonar-se que eren totes elles de gestió passiva!!! La desinformació pot arribar a ser majúscula. En altres paraules, la globalitat del sistema té un marcat caire “trend follower”, i pocs saben sobreposar-s’hi.\nInvertir bé és molt més difícil del que sembla. Han resolt el dubte? Espero i desitjo que sí.


Segons les dades publicades avui pel Ministeri de Treball i Economia Social, i el Ministeri d’Inclusió, Seguretat Social i Migracions, el nombre mitjà d’afiliacions a la Seguretat Social del mes d’agost és de 552.221 persones. Per comparació al mes d’agost de l’any 2020, el nombre d’afiliacions puja un +7,58% i en total augmenta en 38.887 persones registrades. En comparació al mes de juliol l’evolució de l’afiliació observa un augment de +1,12 %, +6.109 en termes absoluts.\nRespecte a l’atur, en el mes d’agost, les Illes Balears registra 48.599 aturats a les oficines d’ocupació. Per comparació a les dades d’ara fa un any, l’atur registrat ha disminuït en -25.145 persones, en termes relatius la baixada, és del -34’11%, quant a l’evolució mensual, tenim una disminució de -4.236 persones aturades (-8,02%).\nEl total de les contraccions fetes al mes d’agost ha estat de 35.836 de les quals 30.528 (85,18%) son temporals i, tant sols 5.308 (+14,82%) contractes son indefinits (incloent els treballadors fitxes-discontinus).\nDels 48.599 aturats del mes d'agost el 72.87% correspon al sector serveis, seguits del 14,72% d'aturats del sector de la construcció. Aquestes dades continuen mostrant la nostra absoluta dependència del sector turístic de sol i platja.\nPer sectors, l’atur disminueix, en nombres absoluts, a Agricultura (-73), a Indústria (-118), a Construcció (-53), a Serveis (-3.369) i a Sense Ocupació Anterior (-623) .\nCCOO de les Illes Balears valora positivament les dades que han publicat avui els Ministeris, ja que continua el descens del nombre de persones desocupades i l'augment de l'afiliació a la Seguretat Social.\nAquestes dades mostren que a les nostres illes s'està desenvolupat una important activitat turística, encara sense arribar a les dades de 2019, que és molt necessària perquè tant les persones treballadores com les empreses generin ingressos.\nNo obstant això, des del sindicat volem insistir que hi ha moltes treballadores i treballadors que, com totes les temporades, estan sofrint càrregues de treball excessives perquè no es contracta a les persones que realment són necessàries per a acomplir les diferents activitats, que estan signant contractes per hores quan estan treballant jornades completes, o que estan treballant sense contracte amb l'excusa de la incertesa econòmica generada per la situació sanitària.\nDes de CCOO exigim a les empreses que compleixin amb les seves obligacions laborals amb les persones treballadores, i que prolonguin les contractacions fins que realment finalitzi l'activitat turística, de manera que els treballadors i les treballadores puguin afrontar l'hivern amb la cobertura més gran possible generada per les seves cotitzacions a la Seguretat Social.\nTambé demanam que es prolonguin els ERTOs tot el temps que sigui necessari, perquè el nombre més gran de treballadors i treballadores, que no hagin generat cap mena de cobertura, pugui tenir una protecció mínima que els permeti sobreviure.


Payment Innovation Hub: "En dos anys el pagament invisible pot ser una realitat"\n"En dos anys el pagament invisible pot ser una realitat"\nEl Payment Innovation Hub celebra el primer aniversari amb diverses solucions que permeten pagar sense haver de passar per caixa\nper Paula Amer Barcelona. 23 de gener de 2019 13:18\nEl Payment Innovation Hub celebra el seu primer any | Cedida\nEn un futur no molt llunyà, podrem anar a sopar a un restaurant i marxar just acabar de menjar sense haver de preocupar-nos per demanar el compte i pagar. El mateix que quan posem gasolina al nostre cotxe. "I és que el cotxe pot estar connectat i pot convertir-se perfectament en un mitjà de pagament", assenyala Manuel Orejas, director de màrqueting d'Arval, un dels socis del Payment Innovation Hub, que celebra aquest dimecres el seu primer any. Unes innovacions que, possiblement en dos o tres anys, ja podrem experimentar a tot arreu. "La tecnologia existeix, el repte és implementar-la", afegeix David Alonso, director de negoci de Samsung España.\nEl Payment Innovation Hub és una join venture creada per CaixaBank, Global Payments, Visa España, Samsung i Arval a finals de l'any 2017 amb l'objectiu de compaginar les capacitats, recursos i talent que tenen cada una d'aquestes grans empreses per trobar respostes comunes als desafiaments que es plantegen avui en dia en el sector del pagament.\nMés info: Barcelona acollirà un 'hub' d'R D en comerç i mitjans de pagament\nDurant el seu primer any, el Payment Innovation Hub ha analitzat una cinquantena d'idees que s'han materialitzat en 20 projectes, molts d'ells encara en marxa. Durant el 2018, el hub ha rebut la visita de més de 7.000 persones i ha tancat acords per realitzar proves pilot als establiments Rodilla i amb la cadena de restauració Viena.\nEl Payment Innovation Hub celebra el seu primer aniversari | Cedida\n"Barcelona és un dels referents en innovació a escala europea, per la qual cosa no hi havia cap altre lloc on podia situar-se el Payment Innovation Hub, perquè aquí és on es respira innovació", ha apuntat Alonso. I és que el fet d'ubicar-se al Pier01 de Barcelona Tech City els ha permès innovar de la mà de les startups i estar en contacte amb la comunitat emprenedora barcelonina.\nUna de les primeres innovacions en les quals està treballant el hub és el pagament invisible. Ara bé, el gran repte al davant és aconseguir un sistema de pagament al núvol que sigui segur i que s'adapti a la regulació. O que la regulació s'adapti a l'avenç de la tecnologia. "En un entorn en el qual apareixen moltes oportunitats, també hi ha molts riscos, però existeix la tecnologia perquè l'acció de pagament sigui segura", ha detallat Eduardo Prieto, director comercial de Visa España.\nS'ha acabat fer cues per pagar\nDurant la celebració del primer aniversari del Payment Innovation Hub també s'han presentat algunes de les solucions amb les quals s'ha estat treballant aquest any. Una d'elles és Grab & Go, una solució intel·ligent de check-out automàtic per a botigues que permet a l'usuari sortir de l'establiment amb els seus productes sense passar per un punt de caixa. D'altra banda, Scan & Go és una solució de self check que permet al comerciant l'eliminació de les caixes gràcies a la incorporació de codis QR escanetjables en tots els seus productes. D'aquesta manera, el client pot estalviar temps en el procés de sortida de la botiga mitjançant l'automatització del pagament. Actualment, el Payment Innovation Hub es troba buscant partners on realitzar proves pilots per aquestes dues solucions.\nMés info: Banc Sabadell permet pagar amb la cara\nD'altra banda, en les pròximes setmanes s'iniciarà una prova pilot durant dos mesos a la cafeteria Rodilla ubicada al Pier01 en la qual es testarà el projecte Face to Pay, que permetrà pagar mitjançant reconeixement facial. Així mateix, també s'ha arribat a un acord amb la cadena de restaurants Viena per implementar la mateixa solució en un entorn amb un flux de clients més gran. Pagar amb la cara ja és una realitat.


SEMPRE … | Agrupació Excursionista Palafrugell\nPosted on 21 agost 2017\nJa farà 1 any, un dimecres 24 Agost 2016, tristíssima noticia colpia la família, l’Agrupació Excursionista Palafrugell i tot el teixit associatiu del nostre poble.\nLa Fàtima Portí patia un accident de muntanya mentres feia la cresta del pic d’Alba, junt amb un altre company de l’Agrupació, que va resultar il.lès, a la Vall de Benasc (Osca).\nLa Fàtima nascuda a Artès (Bages) , que de petita havia estiuejat per les nostres contrades, decideix ja de ben joveneta instal.lar-se al seu estimat Empordà, i dedicar-se a la docència, actualment a l’escola Pi Verd. Molt inquieta en tots els àmbits esportius, era socia del Club Athletic (Triatló), Club Ciclista Palafrugell, Club Natació Palamòs i de l’Agrupació Excursionista Palafrugell.\nAmb la secció Triatlo, una disciplina molt exigent cal destacar la seva participació en la triatló Olímpic de Palamòs i la triatló Altriman Olímpic Les Angles.\nTambé era habitual de les proves de natació en aigües obertes (open waters).\nLa Fàtima no deixava escapar cap oportunitat de provar nous esports que es creuessin en el seu camí, així que en el mòn de la Btt cal destacar el Repte del Ter, cursa que ressegueix el riu Ter, de Setcases fins a l’Estartit, 205 km amb una jornada.\nAmb ciclisme de carretera, la clàssica cicloturista Terra de Remençes, 171 km i 2600 de desnivell positiu.\nDins l’Agrupació era una de les socies més actives, amb una activitat muntanyenca hivernal intensa, comptava en el seu currículum l’ascenció a l’Aneto(3.404m) amb esquis, i més recentment a l’estiu el Pic Posets (3375m), sovint també, solia participar a les curses de muntanya de la comarca.\nCal remarcar que era component de l’equip Sugar Team Aep , que havia de participar a l’Oncotrail 2016.\nLa seva inquietut per l’esport, la va portar a ser nominada a millor esportista de l’any 2015 a la Gala de l’Esport de Palafrugell.\nNo només ha sigut una gran esportista multidisciplines, si no que el seu gran punt fort era el seu tarannà, allà on passava deixava un rastre d’energia positiva i un saber fer especial, amb una sed de viure enorme i riallera com ningú.\nHi havia temps per tot i tampoc va deixar de banda el saltar i el ballar en els carnavals de la comarca sobre la carrossa de la colla els 4 Arreple-gats.\nAmiga de tots, sempre amb l’agenda atapeïda per quedar amb les seves amistats més properes, per fer el toc i explicar les seves aventures.\nAra doncs, el destí injust, fent el que més t’agradava, s’ens emporta la nostra Fatimilla, marcats per el teu tarannà genial, com va dir una de les teves amigues, la noia dels rìnxols d’or i el somriure etern.\nEl grup Empordanet li varen fer una havenera.\nUna Havanera feta, sentida, pensada i dedicada a la Fàtima Portí Sallent : La Sirena de la Costa Brava, us deixo el link .


Karma 7: de febrer 2014\nEl carrer Francisco Giner on la policia va documentar un cas de poltergeist l'any 1935.\nFoto: Joan Cortadellas (El Periodico).\nLa fossa comuna amb més de 30 esquelets humans descoberta el 2007 pels operaris que treballaven en les obres de la plaça de Lesseps suscita encara molts dubtes i no poc misteri. «Van ser morts tràgiques , tant si van morir per una de les epidèmies de pesta del segle XVII com si es van produir en alguna matança durant la guerra de successió» , afirma Carme Cristià , membre del Taller d'Història de Gràcia . En aquest punt de la plaça de Lesseps, al final del carrer de Septimània, amb els esquelets a escassos dos metres sota el nivell del sòl, Cristià es reunirà aquest dissabte 15 de febrer (també el 29 de març ) amb els participants en la ruta La Gràcia oculta i misteriosa.\n«Aquí s'han produït suposats fenòmens paranormals. Els cossos llançats, barrejats, sense nom , no descansen en pau segons la creença popular », afegeix la guia.\nPer a sorpresa de molts, les gairebé dues hores de passeig a la llum de la lluna donen per a moltes històries. Des del fantasma dels antics banys públics, on va morir una dona estrangulada, al prostíbul d'Enriqueta Martí, coneguda com la Madame Vampira o la Vampira del carrer de Ponent.\nAixí, la crònica negra, les fantasies dels veïns i les llegendes oblidades surten a la llum en aquest passeig per conèixer l'altra història de Gràcia. «Alguns ens van desaconsellar incloure aquest tipus de recorreguts en el programa d'itineraris causa de la seva aparent falta de rigor. Però , per exemple , en el cas del poltergeist del carrer de Francisco Giner, ocorregut el 1935, és el primer cas documentat de Catalunya perquè hi ha un informe policial», afirma Cristià, que ha comptat amb l'ajuda de «prestigiosos investigadors paranormals, mèdiums i experts en hipnoteràpia» per preparar la ruta.\nUna de les particularitats d'aquesta truculenta ruta , amb un cost per persona de nou euros, és la interactivitat. «Els grups poden ser de fins a 30 persones, i és habitual que els participants expliquin les seves vivències. Sempre hi ha algú que ha fet una sessió espiritista o ha vist algun fantasma», explica Cristià , oberta a la incorporació de noves històries. «Aquestes aportacions enriqueixen el passeig i poden donar peu a investigar més», afegeix. La Gràcia oculta i misteriosa fuig de l'arquitectura i els monuments i pretén fer alguna cosa diferent , proper i tenebrós al mateix temps. És l'itinerari amb més èxit de tots els organitzats pel Taller d'Història de Gràcia, que va fundar el 1992 un grup d'apassionats de la història local. «Vivim en un món cada vegada més globalitzat. No obstant això , el primer anell , allò que tenim més proper, cada vegada desperta més interès. Volem saber on trepitgem , les històries que hi ha darrere», explica Josep Maria Contel, vicepresident i fundador del Taller d'Història de Gràcia.\nLuis Benavides. "Passeig en Negre". El Periodico.\nEtiquetes de comentaris: aparicions, Barcelona, cases encantades, Catalunya, Catalunya paranormal, Gràcia, rutes


Argimon avisa que queden dies de "molt contagi" encara que s'hagi arribat al pic i de "molta tensió" al sistema sanitari\nPrimer pla del conseller de Salut, Josep Maria Argimon. ACN\nEl conseller de Salut, Josep Maria Argimon, ha advertit que, si bé s'ha superat el pic d'infeccions, encara queden dies de "molt contagi" per l'elevat nombre de casos que ha assolit la cinquena onada. També ha avisat que la situació al sistema sanitari és d'"absoluta criticitat" i ha confirmat que la majoria de centres estan desprogramant activitat. "Ens queden dies i setmanes de molta tensió al sistema sanitari", ha afirmat. Salut preveu que el nombre de pacients a les UCI superi els 500 aquest cap de setmana, però Argimon confia que aquesta xifra no sigui gaire més elevada. El conseller ha matisat que quan aquest dimecres va dir que esperava arribar "a la normalitat dintre de poc" expressava un "desig" més que una realitat ara com ara.\nTot i haver arribat al pic de contagis de la cinquena onada de la pandèmia, Argimon ha volgut deixar clar que encara "hi ha molta infecció". En la darrera setmana s'han notificat menys casos de covid-19 que el període anterior, però és que els declarats han estat 46.904 i 48.991, respectivament, unes xifres que no s'havien vist en tota la pandèmia -a excepció de la primera onada, els diagnòstics de la qual no es poden comparar-.\n"En les properes setmanes, i són bastantes, no arribarem a la normalitat"


Jordi Capella fa el primer pas per revalidar el camp. Cat. Làser std i Mònica Azón no es vol perdre la victòria en RD de la To Be a Roses\nHome \_ Notícies \_ Jordi Capella fa el primer pas per revalidar el camp. Cat. Làser std i Mònica Azón no es vol perdre la victòria en RD de la To Be a Roses\ndissabte, 22 de setembre de 2012 18:41\nJordi Capella del CN El Balís ha donat el primer pas per revalidar el títol de Campió de Catalunya de Laser Standard en aconseguir la primera posició en dues de les tres probes disputades avui a la badia de Roses, mentre que en la tercera regata s'ha classificat en segon lloc. Quant a la Regata To Be or not To Be, en Laser Radial la favorita Mónica Azón he demostrat un cop més que és la dominadora d'aquesta Classe, vencent en les tres probes diputades.\nAmb l'organització del Grup d'Esports Nàutics de Roses, avui ha començat a Roses el Campionat de Catalunya de Laser Standard i la Regata To Be or not To Be de Laser Radial i Standard per a esportistes majors de 35 anys, amb la celebració de tres probes en cadascuna de les competicions, que s'han desenvolupat amb vent del Sud-Est d'intensitat que ha variat entre 8 i 12 nusos. En total hi han participat 48 esportistes.\nEn el Campionat de Catalunya d'Standard, el canari Joaquín Blanco i el basc Carlos Echavarri, actual campió d'Europa de Laser Marter, semblaven que dominaven aquest primer tram de la competició situant-se en els primers llocs de la classificació, però el cert es que han hagut de signar un retirat en la segona proba a causa d'una equivocació en la balisa de desmarcatge. El fet és que aquest fet ha beneficiat Jordi Capella que ha passat al primer lloc de la classificació general amb un segon i dos primers.\nEn Laser Radial, la olímpica i dues vegades campiona del món i una altre d'Europa de la Classe Yngling els anys 2002 i 2006 Mónica Azon del CN El Masnou no deixa cap escletxa perquè ningú es coli en la classificació general. Ha guanyat les tres proves i, a distància, hi ha la resta de participants.Així, en la general provisional, darrera d'Azón amb 3 punts, hi ha Miquel Álvarez del CV Calella amb 11 punts i l'holandès Henk Wittenberg amb 13 punts.\nRoses ha iniciat, doncs, la recta final de les competicions de vela d' enguany que clourà a parti de l'1 d'octubre amb l'organització del Campionat d'Europa de la Classe Laser Master, que reunirà 300 regatistes.\nCondicions immillorables en la #Travessialescalaroses amb més d’un centenar de participants!\nMés en aquesta categoria: « Traca final a Roses amb la celebració del Campionat de Catalunya i de l'Europeu de la Classe Làser\tMónica Azón guanya a Roses en la Regata To Be or not To Be de Laser Radial i duel entre Joaquín Blanco i Jordi Capella en Standard »


Màster Universitari en Pràctica de l'Advocacia on-line per Universitat a Distància de Madrid (UDIMA) - educaweb.cat\nLa Llei 34/2006, de 30 d'octubre, sobre l'accés a les professions d'advocat i procurador dels Tribunals, desenvolupada reglamentàriament pel Reial Decret 775/2011, de 3 de juny, té com a objectiu fonamental regular una nova forma d'accés pràctica i especialitzada a l'exercici de l'Advocacia que ofereixi unes majors garanties als ciutadans a l'hora de rebre un assessorament, defensa jurídica i representació tècnica de qualitat. Així mateix, permetrà homologar l'accés a l'exercici dels professionals espanyols al marc europeu.\nL'entrada en vigor d'aquesta normativa ha produït que l'exercici de l'Advocacia precisi de l'obtenció d'una titulació específica: el títol professional d'advocat. Per a l'obtenció d'aquest nou títol, caldrà superar un procés de formació especialitzada de caràcter essencialment pràctic que garanteixi que aquestes professionals del Dret gaudeixen de la capacitació tècnica i pràctica necessària per al desenvolupament de les seves funcions en l'assessorament i l'actuació davant tribunals. Per a això, un terç del contingut formatiu es realitzarà a través de pràctiques externes. Aquest sistema condueix finalment a la superació d'una prova, dissenyada pel Ministeri de Justícia, que acrediti l'adquisició dels coneixements, habilitats i capacitats necessàries per a l'exercici professional de l'advocat.\nEn aquest context, el present Màster Universitari en Pràctica de l'Advocacia de la Universitat a Distància de Madrid (UDIMA) pretén cobrir aquesta exigència legal de l'obtenció d'un títol de postgrau com a requisit ineludible per a l'exercici professional després del títol de llicenciat o graduat en Dret.\nEl Màster Universitari en Pràctica de l'Advocacia és un títol oficial el pla d'estudis està publicat al BOE nombre 141 de 13 de juny de 2013.\nEl Màster en Pràctica de l'Advocacia es realitza en col·laboració amb la Mutualitat de l'Advocacia, amb la qual s'ha signat un acord perquè els alumnes de la universitat puguin accedir al programa de beques "Càtedra Mutualitat".\nPreparació de l'examen oficial d'accés a l'advocacia:\nUna vegada que els estudiants han superat el Màster Universitari en Pràctica de l'Advocacia, UDIMA ofereix preparació específica adaptada a cada convocatòria d'examen oficial del Ministeri de Justícia.\nPosem a disposició dels alumnes aules específiques de preparació de l'examen. Amb temari adaptat a la convocatòria de cada any, qüestionaris per a la seva preparació i professors a la seva disposició per a la resolució de dubtes.\n• Haver superat els 90 crèdits ECTS del Màster.\n• Haver sol·licitat el títol del Màster Universitari en Pràctica de l'Advocacia.\nAquesta formació és gratuïta per als estudiants del Màster en Pràctica de l'Advocacia.\nObjectiu principal del Màster:\nEl disseny d'aquest títol de postgrau universitari atén a l'interès dels futurs professionals, ja que està especialment orientat cap al mercat de treball, bolcant-se en l'exercici pràctic.\nPer tal de contribuir a millorar aquestes capacitats, el títol compta amb professionals que atresoren un alt grau d'especialització en l'àmbit jurídic i en l'exercici pràctic de l'advocacia. Per a això, s'ha comptat amb l'aportació de representants del món professional, acadèmic i de l'administració de justícia, amb l'objectiu clar de definir les necessitats i competències necessàries dels futurs advocats i, a partir d'aquí, definir els objectius, continguts i metodologia necessaris per formar a llicenciats i graduats en Dret com a futurs advocats que reuneixin les capacitats que la societat i el mercat laboral estan reclamant.\nEn aquest context, l'objectiu principal del màster és oferir una formació més especialitzada, sigui per possibilitar el desenvolupament professional en aquest àmbit, sigui per complementar la formació universitària prèvia dels titulats en Dret i l'obtenció del títol professional d'advocat d'acord amb la Llei i el Reglament d'Accés a l'Advocacia.\n• Pràctica Processal Civil\n• Pràctica Processal Penal\n• Pràctica contenciosa administrativa i Drets Fonamentals\n• Pràctica Processal Laboral\n• Pràctica Processal Mercantil i Comunitària\n• Deontologia i Normativa Professional\n• Habilitats Professionals i Gestió de Despatx\n• Conciliació, Mediació i Arbitratge\nCapacitat per superar la prova d'avaluació acreditativa de la capacitació professional d'un advocat, regulada en la Llei d'accés a l'advocacia i el seu Reglament. Capacitat per exercir amb professionalitat i eficàcia les funcions i comeses a desenvolupar per un advocat en la seva col·laboració necessària per a la impartició de la justícia en els tribunals i en la garantia del dret a la tutela judicial efectiva. Capacitat per proporcionar l'assessorament jurídic necessari que garanteixi als ciutadans en general, i als seus representats, en particular una defensa jurídica i una representació tècnica de qualitat. Capacitat per analitzar la viabilitat de les possibles solucions al conflicte, des del punt de vista jurídic, substantiu i processal, prenent en consideració la possible durada del litigi o de la negociació, els aspectes econòmics i les repercussions en l'aspecte humà per a les parts en conflicte.\nEl Màster Universitari en Pràctica de l'Advocacia està dirigit exclusivament a:\nLlicenciats en Dret, Graduats en Dret o d'un altre títol universitari de Grau equivalent que reunisca els requisits que estableix l'article 3 del Reial Decret 775/2011, de 3 de juny (BOE de 16 de juny de 2011).\nPer accedir als ensenyaments oficials d'aquest Màster serà necessari estar en possessió d'un títol universitari oficial espanyol de llicenciat o graduat en Dret o d'un altre títol universitari de Grau equivalent que reunisca els requisits que estableix l'article 3 del Reial Decret 775 / 2011, de 3 de juny (BOE de 16 de juny de 2011).\nPodran accedir els titulats de sistemes educatius estrangers sempre que aquest títol hagi obtingut una homologació favorable expedida pel Ministeri d'Educació Espanyol, al Títol universitari espanyol de Graduat en Dret o equivalent.\nEl present programa formatiu s'imparteix en la modalitat d'ensenyament a distància a través de l'Aula Virtual de UDIMA, fent ús de les Tecnologies de la Informació i de les Comunicacions (TIC) per facilitar el procés educatiu. El sistema d'avaluació de l'aprenentatge de la UDIMA contempla la realització i, si escau, superació de diferents tipus d'activitats. La metodologia de l'UDIMA es basa en un sistema d'ensenyament a distància dins el marc de l'Espai Educatiu Superior Europeu i la utilització de les Tecnologies de la Informació per a la transmissió del coneixement. Les bases pedagògiques en què es fonamenta la Universitat són la formació a distància d'última generació o e-learning, la concepció de la seva oferta formativa adaptada a la realitat social i laboral, l'aprenentatge basat en competències i la motivació per aprendre.\nSón objectius específics del Màster:\n• Oferir una formació integral als que pretenen desenvolupar la seva activitat professional com a advocat en tots els àmbits del Dret tant substantiu com processal en tots els ordres jurisdiccionals.\n• Obtenir una formació pràctica especialitzada per a l'exercici de la professió d'advocat que permeti l'obtenció del títol professional d'advocat.\n• Conèixer i saber aplicar els drets i deures deontològics professionals de la professió d'advocat, així com conèixer i avaluar les diferents responsabilitats vinculades a l'exercici de l'activitat professional de l'advocacia, incloent el funcionament bàsic de l'assistència jurídica gratuïta i la promoció de la responsabilitat social de l'advocat.\nTots els alumnes del títol tenen la possibilitat de realitzar un període de pràctiques extracurriculars, sense càrrec a crèdits,\nTé com a finalitat primordial atorgar als estudiants la formació pràctica suficient per superar la prova davant del Ministeri de Justícia. Advocat en empresa privada, organitzacions nacionals o administració pública. Desenvolupar qualsevol activitat professional com a advocat en tots els àmbits del dret tant substantiu com processal en tots els ordres jurisdiccionals. Exercir la professió d'advocat. Assistència jurídica com a advocat.\nEl sistema d'avaluació es basa en: Activitats d'aprenentatge. Test d'autoavaluació. Activitats d'Avaluació Contínua. Examen final presencial semestral.


MITJÀ reductor House Of Kolor 3,75 L (Galó)\nReductor per acrílica pintures basats en dissolvents House of Kolor, un dissolvent barreja d'alta qualitat ASSECAT MITJÀ.\nReductor per a acrílic basats en dissolvents House of Kolor, un dissolvent barreja d'alta qualitat ASSECAT MITJÀ.\n- Ideal per a temperatures temperades -\n→ El reductor House of Kolor incorporar les millors compostos en la seva formulació. Aquesta qualitat li permet conservar la pintura de tota la seva brillantor original (no produeixen opacitat per evaporació), fins i tot la realització d'una reducció superior a la recomanada.\n→ Quan s'utilitza amb la base (capes kandy i clar), proporcionen:\n- Retenció de brillantor quan seca.\nFormat: Galó (3,75 L)\nReductor RÀPIDA House Of Kolor...\nPintura Nacrada PBC103...


Explotacions de bestiar porcí . Agència Catalana de Seguretat Alimentària\nLa GPCH per a les explotacions de bestiar porcí és una eina d'autocontrol per als ramaders que facilita el compliment dels requisits relacionats amb la seguretat alimentària establerts en les diferents normatives europees, estatals i autonòmiques.\nAquesta Guia, publicada per iniciativa del sector productor porcí català sota l’impuls i la coordinació de l’Agència Catalana de Seguretat Alimentària i del Departament d’Agricultura, Alimentació i Acció Rural, pretén exposar quines són les pràctiques correctes d’higiene per a millorar les explotacions de porcí i oferir un producte de la major qualitat. En la seva redacció, han participat veterinaris, altres tècnics i ramaders d’arreu de Catalunya. Han aportat la seva experiència i han posat en comú la manera eficient i funcional de fer les actuacions preventives, i registrar aquests autocontrols de la forma més senzilla possible. Aquest esforç de simplificació i d’enfocament pràctic s’ha realitzat donant alhora compliment a tot allò que exigeix la normativa vigent.\nAmb el reconeixement oficial, aquesta Guia esdevé el document de referència per a tot el sector porcí de Catalunya, tant per a ramaders com per a qui ha de fer-ne el control oficial.\nGuia de pràctiques correctes d'higiene per a les explotacions de bestiar porcí [2,33 MB ]


arquitectures234: cicle de conferències [foros ESARQ 2014]\nL'equador del curs comporta de nou l'anunci del, sempre esperat, cicle de conferències 'foros ESARQ', que aquest any es titula 'Transformations', i altre cop està dirigit pel Jorge Vidal -professor de projectes de tercer matins a l'ETSAB-.\nDestacables, així d'entrada, alguns noms (coneguts) com el Carlos Quintáns, l'Emiliano López i la Mónica Rivera o Sami Rintala. I també Solano Benítez i David Kohn. Etc.\n[com sempre, aneu a tantes conferències com pugueu; ah, i que vagi bé el segon quadrimestre]


La contaminació atmosfèrica a Girona cau un 60% durant el confinament - Empordà\nLa contaminació atmosfèrica a Girona cau un 60% durant el confinament\nL'Associació de Naturalistes demana mesures per mantenir aquests nivells una vegada es reprengui l'activitat habitual\nACN 17.04.2020 | 06:30\nLa ciutat de Girona buida durant el confinament. Diari de Girona\nLa ciutat de Girona buida durant el confinament.\nLa ciutat de Girona ha reduït un 60% els nivells de contaminació atmosfèrica des de l'entrada en funcionament de l'estat d'alarma.\nL'Associació de Naturalistes de Girona (ANG) ha mesurat el grau de diòxid de nitrogen (NO2) a la capital gironina durant aquests dies i l'entitat ha assegurat que s'ha arribat a rècords històrics de 5 ug/m3 d'NO2.\nEl valor límit recomanat es situa als 40 ug/m3. De tota manera, l'ANG recorda que la ciutat de Girona habitualment ja compta amb un nivell d'emissions saludable, tot i que en zones com la ronda de Ferran Puig el carrer de Barcelona o el carrer de la Rutlla hi ha "punts vulnerables".\nPer aquest mateix motiu, els naturalistes han demanat al consistori gironí que adopti les mesures pertinents per mantenir aquest nivell d'emissions una vegada es reprengui l'activitat habitual de la ciutat. Habitualment els nivells d'NO2 oscil·len entre 28.7 i 68.6 ug/m3 i l'entitat ha apuntat que cal reduir anualment un 7,5% els gasos d'efecte hivernacle per poder revertir la crisi climàtica.


Nuno: “Este és un equip que treballa i guanya” - Blanquinegres.com | Blanquinegres.com\nBlanquinegres , 20 desembre, 2014\nNuno: “Este és un equip que treballa i guanya”\nDesprès d’una setmana en la que s’havia parlat de igualar, com a menys, la intensitat del rival de hui, Nuno s’ha mostrat molt satisfet amb el treball realitzat per els seus a l’estadi de Ipurúa. “Teníem que igualar la intensitat. Este és un equip que treballa i guanya. Este és el nostre camí”.\nDavant la sorpresa que ha sigut la travessa de la línia de 3 a la saga blanquinegra, Nuno ha donat la seua visió del perquè prendre esta arriscada decisió. “El plantejament, de la línia de 3, ha tingut molt a vore amb el que anava a ser el partit”.\nDe segur, este partit no serà recordat per la bellesa del futbol practicat per els de Nuno. Per davant de tot, esta nit ha sigut de futbol molt fàcil, pràctic. Per això, Nuno és conscient de que “hi ha que ser autocrític amb el futbol l que hui hem fet. No ha sigut bonic però el treball dels jugadors és fantàstic”.\nPer últim el preparador portuguès ha afirmat que s’esperaven un partit on “s’anava a resoldre en jugades en l’àrea”.


Estratègia de negociació de divises mapa de calor | Les opcions binàries\nOpcions binàries estratègia comercial al mapa Heat moneda\nPorto a la seva atenció una altra estratègia d'opcions binàries rendible i molt fàcil d'utilitzar. Es basa en l'anàlisi indicador monetari - targetes d'intercanvi de calor.\nIndicador !!! opera en línia. Les dades s'actualitza automàticament !!!\n12: 25: 14 12: 25: 12\nAra vaig a explicar com analitzar el mapa mètriques de calor.\nexisteix mapa de calor taula en diverses versions: per a l'últim minut, 30 1 hores, hores i hores 5. Però jo li aconsello que faci servir només una mitja hora (30 minut mapa de calor Preus). Amb ells és per un període de temps que treballa i jo en línia. Les dades de la taula s'actualitza cada 5 minuts (per exemple 16.00, 16.05, etc.) Per tant, utilitzar només la informació més actual. També podrà veure els quadrats de diferents colors. Estem interessats en verd clar i vermell brillant.\nBrillant rectangle vermell ens diu que la taxa del parell de divises per a l'última mitja hora va caure per sota del mínim anterior.\nBrillant rectangle verd ens diu que la taxa del parell de divises per a l'última mitja hora es va elevar per sobre del màxim anterior.\nCom utilitzem aquesta informació útil i descobrim apostes rendibles en opcions binàries? Fem una ullada als exemples (veure imatge a dalt).\n1) Prengui parell de divises USD / CAD. Per avaluar el nivell del curs en aquest moment, hem de trobar la casella corresponent en la intersecció d'intercanvi USD (columna esquerra) и CAD (línia superior). En el nostre cas, hem de vermell brillant. Per tant, el parell de divises està per sota del nivell mínim per al període de temps anterior. En aquest sentit, la probabilitat és alta que aviat es convertirà el moviment de valor, la taxa es vagi a augmentar (en creixement).\n2) Prengui parell de divises AUD / USD. Per avaluar el nivell del curs en aquest moment, hem de trobar la casella corresponent en la intersecció d'intercanvi MXN (columna esquerra) и USD (fila superior). En el nostre cas, hem de de color verd brillant. Per tant, el parell de divises està per sobre del nivell màxim per al període de temps anterior. En aquest sentit, la probabilitat és alta que aviat es convertirà el moviment del valor, el curs va per una caiguda (en declivi).\nNo prestar atenció als rectangles de colors verds, rosats i grisos. Els senyals en aquest cas són molt febles i no s'expressen. Perquè millor no comerciar i es perdi.\nPerò si la moneda està en la intersecció del rectangle vermell brillant, llavors hauríeu d'obrir una opció per augmentar entre 15 i 20 minuts\nI en conseqüència, si el convertidor està en la intersecció d'un rectangle de color verd brillantCal obrir el període d'opció 15-20 minuts per una caiguda\nPerò el signe més a tot això, es necessita una taula des del punt de pivot (punt d'inversió)\nTaula !!! opera en línia. Les dades s'actualitza automàticament !!!\nEUR / USD 1.0632 1.0643 1.0651 1.0662 1.0670 1.0681 1.0689\nUSD / JPY 126.67 126.77 126.87 126.96 127.06 127.15 127.26\nGBP / USD 1.2468 1.2475 1.2483 1.2490 1.2499 1.2505 1.2514\nUSD / CHF 0.9619 0.9623 0.9629 0.9633 0.9639 0.9643 0.9649\nUSD / CAD 1.2843 1.2851 1.2859 1.2867 1.2875 1.2883 1.2892\nEUR / JPY 134.78 134.99 135.17 135.38 135.56 135.77 135.95\nAUD / USD 0.7033 0.7040 0.7047 0.7054 0.7061 0.7068 0.7075\nNZD / USD 0.6430 0.6437 0.6445 0.6452 0.6459 0.6467 0.6474\nEUR / GBP 0.8514 0.8522 0.8527 0.8535 0.8541 0.8548 0.8554\nEUR / CHF 1.0251 1.0257 1.0263 1.0269 1.0274 1.0281 1.0286\nAUD / JPY 89.13 89.27 89.41 89.55 89.68 89.83 89.96\nGBP / JPY 158.10 158.25 158.43 158.58 158.76 158.91 159.09\nCHF / JPY 131.39 131.53 131.68 131.82 131.96 132.11 132.25\nEUR / CAD 1.3694 1.3702 1.3710 1.3719 1.3727 1.3736 1.3744\nAUD / CAD 0.9055 0.9062 0.9067 0.9074 0.9079 0.9086 0.9091\nUSD / CAD 0.8285 0.8290 0.8296 0.8301 0.8307 0.8312 0.8318\nCAD / JPY 98.31 98.44 98.55 98.68 98.79 98.92 99.04\nNZD / JPY 81.50 81.65 81.77 81.91 82.03 82.17 82.30\nAUD / NZD 1.0910 1.0917 1.0923 1.0931 1.0937 1.0945 1.0951\nGBP / AUD 1.7658 1.7675 1.7696 1.7713 1.7733 1.7751 1.7771\nEUR / AUD 1.5076 1.5090 1.5103 1.5117 1.5129 1.5144 1.5156\nGBP / CHF 1.2001 1.2010 1.2021 1.2030 1.2041 1.2050 1.2061\nEUR / NZD 1.6482 1.6498 1.6512 1.6528 1.6542 1.6558 1.6572\nAUD / CHF 0.6776 0.6781 0.6788 0.6793 0.6800 0.6805 0.6812\nGBP / NZD 1.9314 1.9329 1.9346 1.9361 1.9377 1.9393 1.9409\nUSD / CNY 6.6834 6.6857 6.6900 6.6923 6.6966 6.6989 6.7032\nUSD / INR 77.508 77.535 77.553 77.580 77.597 77.625 77.642\nUSD / MXN 19.8520 19.8686 19.8901 19.9067 19.9282 19.9448 19.9663\nUSD / ZAR 15.5994 15.6225 15.6589 15.6820 15.7184 15.7415 15.7778\nUSD / SGD 1.3750 1.3754 1.3761 1.3766 1.3773 1.3778 1.3784\nUSD / HKD 7.8495 7.8496 7.8496 7.8497 7.8498 7.8498 7.8499\nUSD / DKK 6.9614 6.9663 6.9726 6.9776 6.9839 6.9889 6.9951\nGBP / CAD 1.6037 1.6049 1.6061 1.6073 1.6085 1.6097 1.6109\nUSD / SEK 9.8529 9.8591 9.8690 9.8752 9.8851 9.8913 9.9011\nUSD / RUB 56.3506 56.5053 56.8147 56.9694 57.2788 57.4335 57.7429\nUSD / TRY 16.2768 16.2872 16.2997 16.3101 16.3226 16.3330 16.3455\n12: 25: 14 12: 23: 02\nA més, comprovar el senyal en ells. En aquest període també es troba a la taula dels últims 30 minuts. Per aprendre a utilitzar els punts de gir i els comerç es pot llegir a l'article Estratègia comercial "Punt Pivot".\nAixí que li vaig dir a vostè i l'essència d'una estratègia per al comerç d'opcions binàries, basat en Heatmap moneda. Ara vostè serà capaç d'assegurar la seva rendibilitat.\nL'obertura Teplavuyu moneda targeta, vaig veure només una imatge, com\nDesprés d'estudiar el mapa, he triat uns pocs parells de divises que estan disponibles per al comerç, a saber: USD / CHF, AUD / USD i GBP / USD. Per estratègia, vaig poder veure que l'USD / CHF i AUD / USD hauria d'haver estat obert per una caiguda, i el GBP / USD en augment.\nDesprés he comprovat la informació sobre la taula amb els punts de gir.\nVegem cada parell:\n1) GBP / USD - Al mapa de calor que s'obri un augment. En el moment de l'anàlisi del valor del parell 1.5356 punt de taula dinàmica era - 1.5364 En conseqüència, s'espera que l'estratègia per augmentar el valor del parell de divises.\n2) USD / CHF - segons el mapa de calor cal obrir per disminuir. En el moment de l'anàlisi, el preu del parell era de 0.9778, el punt pivot de la taula era de 0.9771. Per tant, segons l'estratègia, també s'esperava una disminució del valor del parell de divises.\n3) AUD / USD - segons el mapa de calor cal obrir per disminuir. En el moment de l'anàlisi, el preu del parell era de 0.7027, el punt pivot de la taula era de 0.7021. Per tant, segons l'estratègia, també s'esperava una disminució del valor del parell de divises.\nDesprés d'aquesta anàlisi, vaig obrir tres opcions.\nOpcions que es van obrir els pròxims minuts 16-18. Al final del període d'opcions de rendiment, em van donar un benefici garantit!\nBona sort a tots, i sempre estar en el negre!


Fuset afirma a la jutgessa que els contractes d'Expojove i altres esdeveniments van ser legals i "sense objeccions" tècniques | Valencia Extra\nFuset afirma a la jutgessa que els contractes d'Expojove i altres esdeveniments van ser legals i "sense objeccions" tècniques\nEl regidor de Compromís a l’Ajuntament de València Pere Fuset ha assegurat davant la jutgessa que investiga una possible prevaricació per fraccionament de contractes en la Regidoria de Cultura Festiva que tot “es va ajustar a la legalitat” i que, de fet, aquests contractes no van tindre “objeccions” per part del secretari del consistori ni per cap altra instància.\nAixí ho ha manifestat l’edil responsable de Cultura Festiva durant la passada legislatura -i que en aquests moments té aquestes competències delegades fins a la formació del nou Govern municipal- davant la titular del Jutjat d’Instrucció número 2 de València, que investiga contractacions relacionades amb l’organització de Expojove i altres esdeveniments d’aquesta Regidoria.\nLa causa es va obrir arran d’una denúncia de Luis Salom, assessor del grup municipal ‘popular’ a l’Ajuntament de València, qui ha presentat prop d’una desena de denúncies contra Fuset, de les quals fins ara s’ha arxivat la majoria. No obstant això, en aquest cas, el fiscal va emetre un informe en la línia dels arguments esgrimits per Salom.\nSegons fonts coneixedores de la seua declaració, Fuset ha defensat que tots els contractes qüestionats es van tramitar “conforme a la legalitat” i tots ells van comptar amb la signatura del secretari municipal. En aquest sentit, ha sostingut que ni aquest funcionari ni cap altra instància del consistori va posar “objeccions” a la signatura d’aquests procediments de contractació.\nAixí mateix, el regidor encarregat de Cultura Festiva ha aportat al jutjat la documentació que li havia sigut requerida sobre aquests contractes.\nA la seua eixida dels jutjats, Fuset ha dit als mitjans de comunicació que li esperaven que ha respost a “totes les preguntes” que se li han formulat i que eixia “tranquil” després de declarar.\nA més, ha subratllat que “sempre” ha actuat “conforme a la legalitat” i ha afegit que no podia comentar més sobre el fons de l’assumpte perquè el cas es troba en instrucció, per la qual cosa ha de respectar el secret de les actuacions.\nCompromís demana a Interior que publique un informe anual sobre l'estat del CIE de Sapadors fins al seu tancament definitiu


S’ajorna la Fira del Comerç d’aquest diumenge per les previsions meteorològiques | Ràdio Palafolls\nHome Cultura S’ajorna la Fira del Comerç d’aquest diumenge per les previsions meteorològiques\nMarc Ferri , abril 5, 2018\t / 625 0\nLa que havia de ser la quarta edició de la Fira del Comerç de l’Associació de Comerciants i Empresaris de Palafolls, que s’havia de celebrar aquest proper diumenge a la plaça Valls d’Ax, s’ha hagut d’anul·lar.\nL’ACEP s’ha vist obligada a ajornar la Fira degut a les previsions meteorològiques d’aquest proper cap de setmana, que amenacen amb pluja i que haurien impossibilitat que es pogués desenvolupar la fira amb normalitat, ja que no existeix cap alternativa a cobert per poder celebrar-la.\nFrancesc Tresserras, president de l’ACEP, ha explicat a aquesta emissora que la Fira queda ajornada finalment per d’aquí a un mes, concretament el diumenge 6 de maig.\nMalgrat l’ajornament, la Fira mantindrà la seva programació i comptarà amb el que tenia inicialment previst. Començarà a partir de les 10 del matí, amb la preparació de bunyols de les cuineres de Sils, i des de la mateixa hora i fins a les 12 del migdia es farà també un futbolí humà.\nMitja hora més tard, a dos quarts d’1, es durà a terme una desfilada de moda, complements, maquillatge i perruqueria, i la Fira comptarà també amb una gimcana fotogràfica infantil organitzada per l’Agrupació Fotogràfica i Cinematogràfica de Blanes.\nEls centres escolars de Palafolls oferiran una 40a de tallers educatius aquest curs\nTaller de danses locals a Palafolls\nEl quintet de vent metall actua aquest dimarts al Parc de la Ciutadella de Barcelona\nMarc Ferri, abril 4, 2016\nLa Biblioteca acull 2 exposicions una sobre la rumba i sobre Simone de Beauvoir


Prou precarietat a la neteja – Intersindical Alternativa de Catalunya\nPosted By: redacció 23 de gener de 2018\nLa neteja externalitzada no millora el servei ni la reducció de despesa, si aquesta existeix es fa via precarització de les treballadores!\nFa molts anys que els serveis de neteja dels centres públics però també de la majoria d’empreses està externalitzat, o millor dit està subcontractat, de manera que una empresa externa a l’activitat s’encarrega de mantenir netes les instal·lacions.\nAquesta externalització va tenir un primer efecte positiu pels empresaris, la partició del global de treballadores en diferents convenis, la disminució tant dels membres del comitè d’empresa com de les hores disponibles per fer acció sindical. Això va comportar que les persones que es dedicaven a la neteja però que treballaven a empreses del metall, la construcció, la sanitat veiessin com els seu conveni era substituït per una altre de pitjor.\nAvui aquesta situació s’ha fet crònica, de manera que les treballadores del sector de la neteja, en la seva majoria dones tenen condicions laborals molt pitjors que la resta de plantilles del centre de treball en el qual desenvolupen la seva activitat. Tot i així la lluita de les companyes va aconseguir la subrogació, és a dir que cada vegada que surt a concurs la neteja d’una instal·lació la empresa que guanya ha d’absorbir el personal. Per si no fos prou evident clar que la neteja de les instal·lacions és essencial pel funcionament de qualsevol activitat, aquest fet ho demostra més clarament. Per tant la situació d’externalització, només es manté per donar beneficis econòmics als empresaris que controlen la neteja i fer més petites les plantilles de les empreses matrius.\nA banda la neteja és un sector feminitzat, en el qual la majoria de les treballadores són dones però la majoria d’encarregats homes. Així es fa crònica una dinàmica laboral en la qual les dones fan les feines més dures i pesades per menys diners. En aquest sector també sovintegen els contractes a temps parcial atès que encara es considera que el sou de les dones és complementari al dels homes.\nMoltes vegades aquest contractes encobreixen hores extres obligatòries, que no serveixen ni per cotitzar, ni per cobrar quan s’està de baixa.\nLa neteja ja sigui d’hotels, d’indústries, d’hospitals, de centres educatius és una activitat fonamental i per tant no hauria d’estar externalitzada. Així tota la gent que hi treballa tindra els mateixos drets que les persones del centre de treball en el qual desenvolupen la seva feina.


Tirant els daus: 2013\nContinuem amb referències literàries. Al llibre El Pit-roig de Jo Nesbo s'explica una història (no sé si té base científica) que m'ha agradat molt i que us explico:\nResulta que els pit-roig són uns ocells poc comuns als països nòrdics (en aquest cas es refereix a Noruega) i que el 90% emigra cap al sud quan arriba l'hivern. Què passa amb el 10% restant i per què no emigren? Són més mandrosos que la resta?\nDoncs resulta que alguns d'ells s'arrisquen a passar l'hivern en un país fred esperant ensopegar un període hivernal suau. Aquest fet és vital. Si l'hivern no és suau, el seu destí més segur és morir congelats. Si és suau, agafen un cert avantatge respecte als de la seva espècie, ja que aprofitaran l'hivern per escollir els millors llocs on nidificar.\nSi, en canvi, fan com la majoria i emigren cap al sud més càlid per tornar a l'estiu, s'arrisquen a no tenir els millors llocs per fer el niu.\nPer tant, es tracta d'una qüestió basada en el risc. Arriscar-se o no.\nPer cert, és el meu primer Jo Nesbo i m'està agradant molt el llibre. Es tracta de novel·la negra. Fa un temps no n'era gaire partidari, però ara hi estic agafant el gust. No sé si és qüestió de modes o és que m'he arriscat a veure si m'agradaven.\nPublicat per vimojo a 14:43 Cap comentari:\nIf you have a young mind...\nIf you have a young mind, you are still a young man!\nExcel·lent sentència que he llegit recentment. Ara mateix no recordo on la vaig llegir. Si en un llibre d'Amèlie Nothomb que estic llegint en anglès o en algun document via internet.\nPerò bé, el cas és que sempre he acatat aquest tipus de frases. No sé si per un estrany sentiment propens a donar veracitat a l'anomenat "síndrome Peter Pan" o perquè realment és així. Si mantens un esperit jove, encara et pots considerar jove! Segurament molts avis octogenaris donarien suport a aquesta sentència.\nSigui com sigui, avalo aquesta afirmació. I afegeixo en to reivindicatiu: sentir-se jove no vol dir defugir responsabilitats o retardar la maduresa. Simplement, tothom és esclau de les seves actituds!\nPublicat per vimojo a 21:59 Cap comentari:


Barcelona estrena un centre per donar una segona vida a residus tecnològics | Ràdio Barcelona | Cadena SER\nÚltimas noticias Hemeroteca 20 de febrero de 2019 Actualizado a las 06:09 CET\nBarcelona estrena un centre per donar una segona vida a residus tecnològics\nEl projecte vol crear llocs de feina a un equip d'uns 14 joves, preferentment del districte de Sant Martí i en risc d'exclusió social\nLa nau, de coberta modernista i d'uns 600 metres quadrats, s'ha inaugurat aquest matí. / Iván Olmos\n27/06/2018 - 18:30 h. CEST\nBarcelona estrena un centre que donarà una segona vida a ordinadors, mòbils, tauletes i impressores. La nau, situada a una antiga fàbrica rehabilitada al Poblenou (Pujades, 97), vol aprofitar els residus tecnològics generats al districte del 22@ per després revendre'ls en bon estat o bé donar-los a entitats socials.\n"És un centre pioner, perquè fa dos temes importantíssims: la formació de persones que ens han d'ensenyar com reparar i recuperar aquells ordinadors i tauletes amb què no sabem què fer, i sobretot un residu propi de la nostra societat, per desgràcia", ha dit a la inauguració Josep Maria Tost, director de l'Agència de Residus.\nL'objectiu final és generar ocupació, preferentment de joves del barri en risc d'exclusió social. Per això ofereix formació gratuïta fins a completar un equip d'entre 12 i 14 treballadors.\nMarc Serrano és qui formarà els nous tècnics, amb "la intenció d'adequar el màxim d'ordinadors possible per donar-los una segona vida útil". Segons comentava, encara és un projecte embrionari, per això han començat només per portàtils. "La setmana vinent començarem a posar-nos més seriosament amb els mòbils, i així a poc a poc".\nL'oferta formativa se centrarà en cursos d'informàtica i de gestió de residus. Josep Anton Garcia és informàtic de tota la vida, però fa un parell d'anys que està a l'atur. Ara començarà un d'aquests programes per a augmentar les seves possibilitats de fer-se un lloc al mercat laboral. "Estic posant en pràctica els meus coneixements. A la meva edat (47), costa més trobar feina", explicava.\nEl projecte ha costat 950.000 euros, un pressupost finançat pel consistori i les entitats privades Fundació Trinijove i Obra Social La Caixa.


La llúdriga a Catalunya i a la conca del Besòs centrarà una de les xerrades de les Jornades Tècniques Naturalment, Santa Maria – Blog Consorci Besòs-Tordera\nELS RIUS A LES TEVES MANS\nNotícies: 30 anys, 30 mirades.\nPublicacions: 30 anys, 30 mirades.\nVídeos: 30 anys, 30 mirades.\nFotografies: 30 anys, 30 mirades.\nJornada olores 2018\nLa llúdriga a Catalunya i a la conca del Besòs centrarà una de les xerrades de les Jornades Tècniques Naturalment, Santa Maria\nL’Ajuntament de Santa Maria de Martorelles ha organitzat per als pròxims dies 2, 3 i 4 de juny les Jornades Naturalistes Naturalment, Santa Maria, que tenen per objectiu apropar la ciutadania a la natura i a la realitat del medi natural que ens envolta.\nEls actes començaran divendres, 2 de juny, a les 18 hores, amb la inauguració de l’exposició “Naturalment, Santa Maria”.\nA les 19 hores, tindrà lloc una xerrada sobre “La Llúdriga a Catalunya i a la conca del riu Besòs”, que anirà a càrrec de Jordi Ruiz Olmo, subdirector general d’Activitats Cinegètiques i Pesca Continental del Departament d’Agricultura, Ramaderia i Pesca de la Generalitat de Catalunya, i de Manel Isnard, responsable de Medi Fluvial del Consorci Besòs Tordera.\nLes activitats d’aquest primer dia clouran amb una sortida nocturna pel bosc, guiada per l’ornitòleg i biòleg Josep Bel.\nPer al dissabte, 3 de juny, s’han programat activitats durant tot el dia. A les 9 hores, hi haurà la sortida “La flora de la Riera”, guiada pel biòleg i ecòleg Andreu Salvat. A les 12, xerrada vermut a la Font Sunyera sobre el Parc de la Serralada Litoral. A les 19 hores, serà el torn de conèixer els “Rastres de la fauna al nostre entorn”, a càrrec de Benjamin Sanz, rastrejador professional i fundador de l’empresa Muskari Rastros.\nEls actes finalitzaran diumenge, 4 de juny, amb una sortida guiada per conèixer els rastres i la natura al bosc, a càrrec de Carles Llevaria, biòleg de Nat Mogent; i amb un vermut de cloenda a la plaça del Rei, que servirà també per fer el lliurament de premis del concurs de fotografia d’Instagram.\nPer prendre part en qualsevol d’aquestes activitats, totalment gratuïtes, cal fer inscripció prèvia trucant a l’Ajuntament (93 593 18 28). Els interessats poden obtenir més informació sobre aquestes jornades al web i al facebook municipals.\nNaturalment, Santa Maria compta amb la col·laboració del Celler Can Roda, de caves Parxet, del Parc Serralada Litoral i del Consorci Besòs Tordera.\nBicicletada del Besòs\nLa XV Bicicletada del Besòs reuneix 689 ciclistes i recapta 1.323 euros per a la celiaquia\nVídeo recull campanya “Els rius a les teves mans”\nPots ser tu! El Consorci busca guanyadors per al seu III Premi de Treballs Acadèmics\nLa XVII Bicicletada del Besòs #kmcontraelcàncer ja té nova data\nEl pròxim dimecres, 17 d’octubre, se celebrarà #jornadaolores2018\nEl Consorci lliura els seus Premis Consorci Besòs Tordera curs 2016-2017\nEl Consorci presenta la campanya de pedagogia i conscienciació ciutadana “Els rius a les teves mans”\ndescobreix el riu\nPrevención y control de olores en los sistemas de saneamiento\nVisita la nostra pàgina web\nTweets by consorcibesos\nFins al 15 de juliol pots votar les instantànies que més t’agradin del III Concurs de Fotografia “Descobreix el riu” al nostre canal d’Instagram\nJa podeu llegir la nova edició del Butlletí Besòs Tordera\nConsorci Besòs Tordera Blog\nSi vols saber més sobre el Consorci Besòs Tordera\nAv. Sant Julià, 241\nTel. 93 840 52 70\nFax. 93 849 88 42


Decàleg – Miquel Àngel Maria\nDimecres, 16 de març de 2011 per Miquel Àngel Maria\nLes persones que formam part de les candidatures del PSM més per Menorca volem fer feina perquè la nostra illa sigui tal com ens agrada.\n1. La Menorca que duu a terme una gestió eficaç i transparent, fomentant els espais de consulta i participació ciutadana i que no accepta cap forma de corrupció .\n2. La Menorca que vol decidir el seu propi destí sense imposicions, consolidant els Consells Insulars com a veritables òrgans d’autogovern i enfortint els municipis per poder decidir sobre qüestions vitals per a tots.\n3. La Menorca que reclama un finançament just per tal de poder millorar els serveis bàsics als ciutadans (sanitat, educació, benestar social, etc).\n4. La Menorca ben connectada i comunicada al món amb unes infraestructures adaptades al territori i que segueix treballant per reduir els preus dels vols entre illes i amb la Península.\n5. La Menorca que cuida el seu capital humà amb una bona formació i que decideix el seu model econòmic diversificat, sostenible, equilibrat i just, per tal que generi llocs de feina i en el qual tengui un paper important l’empresari emprenedor capaç d’innovar.\n6. La Menorca que impulsa una política turística lligada al medi ambient, al territori i al patrimoni cultural per tal de completar la temporada turística més enllà del mesos d’estiu i amb especial atenció al maig, setembre i octubre.\n7. La Menorca que Consolida el Pla Territorial Insular i el Pla Insular de Costes com a eines imprescindibles per dur a terme un ús sostenible i ordenat del territori, el qual dóna valor diferencial a la nostra illa, ja que l’economia, la qualitat de vida i l’ecologia van de la mà.\n8. La Menorca que es regeix per la justícia social i que aplica polítiques actives de salut i benestar, reduint llistes d’espera i augmentant el nombre de metges i d’altres professionals, millorant els desplaçaments, entre d’altres.\n9. La Menorca orgullosa de la seva llengua perquè esdevingui, a tots els nivells, la llengua de referència, i que fomenta la cultura recolzant les manifestacions dels artistes menorquins.\n10. La Menorca acollidora i integradora formada per moltes persones i de procedència molt distinta, però on tots i totes ens sentim menorquins.


Les inversions subvencionables que rep el SOMI permeten organitzar diversos programes per a la inserció de treball de les persones residents a Palafrugell.\nPer una part desenvolupem el Programa Treball i Formació convocat pel Departament de Treball, Afers Socials i Famílies a través del Servei d'Ocupació de Catalunya. Aquesta subvenció disposa de tres línies d'ocupació, una adreçada a persones en situació d'atur majors de 45 anys, no perceptores de prestacions i/o subsidi, una per a beneficiàries de la renda garantida de ciutadania i una altra específica per dones a l'atur. Enguany, l'import subvencionat és de 159.023€ per a ocupar un total de 13 persones, 3 amb contractes anuals i 10 de 6 mesos. El programa inclou un mínim de 60 hores de formació obligatòria a realitzar dins de l'horari laboral.\nD'altra banda, l'Ajuntament a través de l'IPEP, ha tornat a sol·licitar enguany el programa subvencionat de "Contractació en pràctiques de persones joves titulades beneficiàries del programa de Garantia Juvenil a Catalunya", adreçat a persones menors de 30 anys que han finalitzat els seus estudis universitaris o de formació professional i/o equivalent i que es troben en situació d'atur.\nConseqüentment, el Departament de Treball, Afers Socials i Famílies de la Generalitat de Catalunya a través del SOC ha concedit a l'Ajuntament de Palafrugell una subvenció per un import de 55.000€ per a la contractació de 5 joves titulats, amb contractes de 6 mesos, per desenvolupar feines relacionades amb els seus estudis. El programa està cofinançat per la Iniciativa d'Ocupació Juvenil i el Fons Social Europeu 2014-2020.


El budisme Nichiren (日蓮系諸宗派: Nichiren-kei sho shūha) o budisme de Nichiren és una branca del budisme mahayana basat en els ensenyaments del monjo japonès Nichiren (1222-1282). Diverses formes de budisme Nichiren han tingut gran influència entre certs sectors de la societat japonesa en diferents moments de la història de país, com entre els comerciants de Kyoto a l'orient del Japó durant l'edat mitjana i entre alguns ultranacionalistes durant els anys previs a la Segona Guerra Mundial.\nEl budisme Nichiren és generalment conegut pel seu enfocament en el text budista Sutra del lotus i una creença operadora que totes les persones tenen innata la naturalesa de Buda dins seu i per tant són intrínsecament capaces d'arribar a la il·luminació en la seva forma actual i present. També és observable la seva oposició a altres formes del budisme japonès, en particular, el zen, el budisme terra pura, el budisme esotèric, shingon, i el ritsu. Nichiren va veure aquestes escoles com la desviació de l'ortodòxia del budisme mahayana. El budisme Nichiren és un terme ampli que abasta diverses grans escoles i moltes subescoles, i també diverses de les noves religions al Japó. Els budistes Nichiren creuen que la difusió dels ensenyaments de Nichiren i el seu efecte en les vides dels practicants amb el temps donarà lloc a una societat pacífica, justa i pròspera.\nDoctrina i pràctiquesModifica\nGran part dels ensenyaments subjacents a l'escola Nichiren són, obertament, les extensions del pensament de l'escola budisra Tendai (Tiantai), incloent-hi gran part de la seva visió de món i la seva raó de ser per a la crítica a les escoles budistes que no reconeixen que el Buda històric Shakyamuni va designar el Sutra del lotus com l'ensenyament més important del budisme. Per exemple, la doctrina del Nichiren estén com l'escola Tendai la classificació dels sutres budistes en cinc períodes-vuit categories (五时八教: goji-hakkyō), la seva teoria de 3.000 regnes d'interpenetració de la vida d'un sol moment (一念三千: Ichinen Sanzen), i el seu punt de vista de les Tres Veritats (三谛: Santai).\nOficina d'Ultramar de Nichiren Shoshu: La doctrina y práctica de la nichiren shoshu, 2002.\nObtingut de «https://ca.wikipedia.org/w/index.php?title=Budisme_Nichiren&oldid=29955192»\nDarrera modificació: 11 abr 2022 a les 22:41\nLa pàgina va ser modificada per darrera vegada el 11 abr 2022 a les 22:41.


La 39 Mostra de Vins i Caves seduirà el barri de Sant Antoni de Barcelona del 20 al 24 de setembre - Papers de vi\nLa 39 Mostra de Vins i Caves seduirà el barri de Sant Antoni de Barcelona del 20 al 24 de setembre\nEs podran tastar vins d’una quarantena de cellers catalans i gaudir d’activitats com el tast solidari Vi per Vida amb 500 assistents o un Escape Room de temàtica vinícola\nDilluns, 16 de setembre de 2019 a les 13:33h\nUn any més, per la Mercè, torna la Mostra de Vins i Caves de Catalunya que celebra enguany la seva 39a edició. I ho fa estrenant ubicació, en un dels barris més dinàmics i actius de Barcelona, al barri de Sant Antoni, i al costat d’un dels mercats més emblemàtics de la ciutat.\nLa consellera d’Agricultura, Ramaderia, Pesca i Alimentació, Teresa Jordà, acompanyada pel director general de l’INCAVI, Salvador Puig, va presentar divendres, als mitjans de comunicació, les novetats de la Mostra, una de les cites clau del món del vi a Barcelona. En l’acte també hi van assistir Vicenç Gasca, president de Sant Antoni Comerç, Maria Masclans, presidenta del Mercat de Sant Antoni i Òscar Martín, cap del departament d’Innovació, Comunicació i Projectes de l’Institut de Mercats de Barcelona.\nLa consellera Jordà va destacar que “Barcelona és el destí natural dels vins i caves catalans i l’oferta ha anat incrementant en restaurants, botigues especialitzades i supermercats. Gairebé el 40% del vi que es consumeix a Catalunya és català, 11 punts més que fa 8 any, però hi ha molt camí a recórrer”. Per aquest motiu, ha explicat la consellera, any rere any, des de la creació de l’INCAVI, s’ha apostat per portar a Barcelona una representació de cellers i denominacions d’origen catalanes en una fira popular que aproximi el món del vi a la ciutadania de Barcelona.\nDurant la presentació de la 39a Mostra també es va posar de manifest la satisfacció de l’INCAVI perquè aquesta tingui lloc al barri de Sant Antoni i torni, per tant, al centre de la ciutat, així com la complicitat que s’ha rebut per part del Mercat de Sant Antoni i l’associació de comerciants, Sant Antoni Comerç. Com ha remarcat la consellera Jordà, “aquest espai és magnífic per celebrar la Mostra, és un triangle imbatible: Barcelona, La Mercè i el vi”.\nPer part de Sant Antoni Comerç, Vicenç Gasca, es va mostrar satisfet que s’hagi escollit el barri per la celebració de la Mostra i perquè els visitants puguin acompanyar els vins i caves amb gastronomia de la zona. També la presidenta dels paradistes del Mercat de Sant Antoni, Maria Masclans, ha expressat la bona rebuda que ha tingut el fet que la Mostra se celebri al costat del Mercat i espera que aquí continuï més edicions.\nEscape Room de la DO Cat – Organitzat per la DO Catalunya, un joc de misteri al voltant del món del vi on caldrà posar a prova tots sentits, del 20 al 22 de setembre. L’activitat es farà en un local proper a la Mostra de Vins i Caves (Floridablanca, 3). Les inscripcions es poden fer al web docatescaperoom.cat. Els que superin la prova, s’enduran una ampolla de vi DO Catalunya i un tiquet per gaudir dels vins de la Mostra de Vins i Caves\nPresentació del Most Festival – El Most Festival és el festival internacional de cinema del vi, que se celebra el novembre a Vilafranca del Penedès. Aquest any a la Mostra, el donaran a conèixer i presentaran la nova edició. Serà el dissabte 21 de setembre per la tarda.


Si vols viure una activitat molt especial amb nens a la Costa Brava, posa’t en marxa: els camins de ronda t’esperen. Et proposem quatre camins de ronda fàcils per a la mainada,\nAquesta nit donarem la benvinguda a l’estiu amb la revetlla de Sant Joan, una de les nits més màgiques que segurament celebrareu al costat dels amics i dels familiars,\nLes Comarques de Girona acullen tres jardins històrics que, per la seva proximitat, els pots recórrer en un sol cap de setmana. De Blanes a Calella de Palafrugell hi trobaràs els Jardins de Santa Clotilde a Lloret de Mar,\nEns adaptem als nous temps amb un nou portal dedicat al turisme rural de la Costa Brava, Girona i els Pirineus, amb informació sobre els allotjaments adherits a la nostra associació,\nLa Guia de cases rurals reuneix +240 allotjaments perquè gaudeixis de la teva escapada!\nEls nostres allotjaments de turisme rural t’obren les portes per gaudir d’una experiència rural autèntica!\nSi estàs pensant a escapar-te uns dies, una bona opció és allotjar-te en una casa de turisme rural,\nConeix Sant Joan de les Abadesses\nSituada al Prepirineu, a 775 m d’altura, en una de les valls que forma el riu Ter, la vila de Sant Joan de les Abadesses és un excel·lent mirador de la Serra Cavallera.\nLa Fira d’Indians de Begur celebra la intensa relació entre Cuba i Begur, que té el seu origen en l’emigració de molts begurencs a l’illa al llarg el segle XIX.\nUs proposem una ruta pel Parc Natural de la Zona volcànica de la Garrotxa. En concret, anirem des de la Fageda d’en Jordà – Volcà de Santa Margarida –\nGirona no és ciutat de pas, ni d’un sol dia. Hi ha molts racons per on començar la teva visita. Per la catedral i la seva nau immensa;\nPàgina1 … Pàgina6 Pàgina7 Pàgina8


Política de privacidad - B-CREK\nSOLFA FOOD, S.L. es compromet a protegir la privacitat dels usuaris que accedeixin a aquesta web i/o qualsevol dels seus serveis. La utilització de la web i/o de qualsevol dels serveis oferts per SOLFA FOOD, S.L., implica l’acceptació per l’usuari de les disposicions contingudes en la present Política de Privacitat i que les seves dades personals siguin tractades segons s’estipula en ella. Si us plau, tingui en compte que tot i que hi pugui haver enllaços de la nostra web a d’altres webs, aquesta Política de Privacitat no s’aplica a les webs d’altres companyies o organitzacions a les que la web estigui redirigida. SOLFA FOOD, S.L., no controla el contingut de les webs de tercers ni accepta qualsevol responsabilitat pel contingut o les polítiques de privacitat d’aquestes webs.\nIdentitat: SOLFA FOOD, S.L.\nAdreça: C/ Madrid, 222, 17800 Olot\nTractem la informació que se’ns facilita per prestar i facturar els nostres serveis de restauració.


El Homrani diu que el retard en els pagaments al tercer sector afecta un 8% dels serveis diürns - Empordà\nEl Homrani diu que el retard en els pagaments al tercer sector afecta un 8% dels serveis diürns\nHa fet aquestes afirmacions per respondre a les queixes d'algunes entitats del sector que han criticat "un incomprensible retard"\nEUROPA PRESS 25.06.2020 | 17:09\nEl Homrani diu que el retard en els pagaments al tercer sector afecta un 8% dels serveis diürns EP\nEl conseller de Treball, Afers Socials i Famílies de la Generalitat, Chakir el Homrani, ha afirmat aquest dijous que el tercer sector cobra amb normalitat i que hi ha un retard en un 8% dels serveis diürns a causa d'una qüestió de forma que ha requerit que els proveïdors tornin a enviar la factura.\nEl Homrani ha fet aquestes afirmacions en declaracions als mitjans per respondre a les queixes d'algunes entitats del tercer sector que han criticat "un incomprensible retard" del pagament del Sistema Català de Serveis Socials a les organitzacions que s'encarreguen de cuidar gent gran, persones amb problemes de salut mental i discapacitats.\nEl conseller ha explicat que la Generalitat va decidir pagar el 100% de la facturació, encara que alguns centres estiguessin tancats a través d'un decret del 15 de juny i que les factures que han arribat posteriors a aquesta data no tenen un problema de forma motiu pel qual s'ha demanat a les entitats "que les tornin a facturar".\n"Vam prendre una decisió que no té cap altre sector que és que es paga el 100% dels serveis, tot i que s'hagin tancat els centres d'atenció diürna pel decret de mesures urgents", ha assenyalat.\n"No hi ha un problema de pagament sinó d'un element específic per assegurar una decisió que no s'ha pres amb cap altre sector, perquè és un sector essencial", ha recalcat Chakir el Homrani.\nUn pla estratègic figuerenc per a reactivar l'economia.\nAvinyonet posarà plaques fotovoltaiques a l'escola per estalvi energètic.


Tema 10217 – L'aparició de les ONG | Futurcat\nTema 10217 – L’aparició de les ONG\ncontext ,governança ,ONG ,política\nParadoxalment, les forces polítiques progressistes han perdut la dimensió internacional que tenien fins a l’esclat de l’actual procés de globalització, que els ha desbordat ideològicament i les ha anat deixant sense un projecte global alternatiu. Paral·lelament, han aparegut una multitud d’organitzacions no governamentals que lluiten per les causes més nobles. Algunes han aconseguit enfocar la seva aportació amb encert i són un exemple a seguir. Des de 2001 cada any el Fòrum Social Mundial aplega milers d’aquestes entitats i desenes de milers de militants procedents de centenars de països en debats de gran profunditat i transcendència. En els seus debats bateguen els principals reptes de la Humanitat del segle XXI i les seves conseqüències, que avui ja patim. La seva dimensió internacional forma part del seu ADN. Però, fins ara, les organitzacions no governamentals són reticents a assumir responsabilitats de govern i no ha estat possible passar de l’estadi de la denúncia a l’estadi de la lluita política i a elaborar alternatives operatives a la governança mundial, a l’europea i a la catalana.\n← Tema 10216 – Els canvis en les comunicacions\nTema 10209 – El fracàs de les lleis del lliure mercat →\n1 Comentari al tema "Tema 10217 – L’aparició de les ONG"\nI si les “forces progressistes” no ho són al capdavall, sinó que són realment la “cara B” de les forces conservadores, volent conservar el statu quo i els seus privilegis? En l’estat espanyol hi veiem un claríssim exemple en aquesta simple equació: PSOE = PP.


TOT MITES I LLEGENDES: de gener 2014\nEstàtua de Lao-Tse a Quanzhou\nLaoju Shan (Henan), 2010, 38m\nMao Shan , Hengiang, 1998, 33m\nAvui comença l`nay nou xinès en aquest país Lao- Tse va ser un dels grans pensadors que ha marcat la cultura de Xina el els 2500 darrers anys.\nEl taoisme es la religió pupular de Xina i al mateix temps està carregat de misteris . Totes dues dimensions revelen llur relació intima en observar de quina manera el taoisme ha sobreviscut a múltiples persecucions i ha après a viure al marge de l`estat , des de l`instauració del Confucionisme\ncom religió oficial.\nLa seva precupació esencial cau en la recerca de la inmortalitat universal per mitja del domini del temps que s´aconseguiex amb la unió mistica del Tao i amb la reactualització del temps de la creació en l`activitat litúrgica. Tots els taoistes volen reunir en la seva persona la totalitat de les dues manifestacions de la realitat última, és a dir de la materia i l`esperit, la vida i la mort , el càlid , lluminós i masculi. i el fred , fosc i femeni el YANG i el YIN\nEl gran mestre del Taoisme va ser Lao-Tse , un segon va ser Tchuang-Tse, el nom de Lao-Tse significa "Vell Mestre" . Durant un temps va ser archiver de la cort a la qual va abandonar per la decadencia reial. Es creu que va ser contemporani de Confuci fa 2600 anys) amb el que va tenir misterioses converses . Al final de la seva vida s´en va anar a Occident cap al paradís dels inmortals amb un bou abans de desapereixer va escriure el Tao-Te-Ching o Llibre del camí i de la virtut, el text fonamental del Taoisme.. Va ser canonitzat i algunes escoles el consideren el mestre de Buda, per ser divinitzat al segle II a l`època de l´emperador Hao\nPublicat per sergijustrib.blogspot.com a 7:59 Cap comentari:\nEtiquetes de comentaris: LAO-TSE, MITOLOGIA XINESA, RELIGIONS, TAOISME\nKali la deessa hindu de la destrucció\nKali es considerada la deessa del temps i el canvi . Kali ve del nom Kala que significa señor negre , la mort . Encara que es representa cm fosc i violenta la seva primera encarnació com figura de l`aniqilació del mal.. També es venerada com Bhavatarini literalment "Redontora de l`univers ", moviments piadosos recents conceben a Kali com una benovelent deessa mare.\nElla es l`aspecte terrible de Shakti- Durga -Parvati i se le representa com consort de Shiva.\nLa primera aparició de Kali es en la seva formació actual és al Sauptika Parvan del Mahabhrata (10.8.64). Les deessesjugan un important paper en el Tantra Ioga , el Niruttara-Tantra la declara com el mantres de Kali com el més gran.\nLa llegenda més famosa de Kali ,Durga Davi (Adi Parashakti) i els seus ajudants Matrikas , fereixen el dimoni Raktabja de diverses maneres i mb diferents armes , però cada gota de sang que cay de Raktabja apereix un clon del dimoni, Kali ho soluciona destruint Rakjatabja xuclant la seva sang i posant el duplicats de Raktabja en al seva boca oberta. Kali llavoes balla en el camp de batalla , ballant , trepitjant els cadàvers dels morts.\nKali es representa en dues formes una manera es en quatre braços oberts els dos braços esquerra porta l`espasa o trishul (Trident) i l`altra un bol de cranis (Kapala) , ls dosl braços drets porta l`abhaya (Valentia) i Varada (Beneddició). La forma Makakali de deu braços (Una froma superior de Kali ,com la realitat última de Brahman). En les seves dues formes es descriu en color negre , però en l`art popular de l`Índia de color blau.Els seus ulls són de color vermell per l`embriaguesa, i de ràbia absoluta es mostra el seu pel despentinat , petits ullals sorten a vegades de la seva boca i treu la seva llengua. Es mostra nua o amb una faldulla feta de braços humans i una garlanda de caps humans.\nS´ha suggerit que la Santa Sara del romanis (Gitanos) sigui una manifestació de la deessa hiudu Kali.\nPublicat per sergijustrib.blogspot.com a 8:27 Cap comentari:\nSaraswati la deessa de les arts\nSaraswati es la deessa hinduista de les arts, de la creativitat, l`intel.lecte i del les lletres, també es una divinitat important en el Budisme. Es una deidat benovolent,en el Budisme es la divinitat que gaurda els preceptes de Buda. És la xacti de Brahma la divnitat creadora tot que rarament apareix en ell en la iconografía. Quan els nens-es aprenen a llegir les families hindúes li fen rituals.\nEl nom de Sarawati prove de Saras (Fluiex) i Wati (Dona) , aixì Saraswati es el simbol del coneixement. Representa que el coneixement flueix i creix com un riu i que és tan atractiu com un dona de gran bellesa fisíca. Els seus atributs són el vina, el lotus de l` Índia blanc i el paó que en algún casos pot ser un cigne , també se le representa amb un llibre i altres atributs. També duu sovint una corona al cap i un sari de color blanc.\nPublicat per sergijustrib.blogspot.com a 8:05 Cap comentari:\nPublicat per sergijustrib.blogspot.com a 8:09 1 comentari:\nOtohime es la deessa del mar la maca filla del déu del mar Ryujin , el seu marit es Hori el caçador que li va donar vida un fill que al seu torn produeix l`emperador Jimmu el primer emperador del Japó. Després de donar allum es va tornar drac o Wari i se´n va anar volant.\nCelebració del Nadal Ortodox\nEl nadal ortodox es celebra el 7 de gener i l`any nou el dia 13 segons el calendari Julià.\nEs celebra a Rússia, Bielorrusia, algunes parts d`Ucranïa ,Moldavia ,Grècia, Sèrbia, Kazakhastan,\nMontenegro, Macedonia, Romania, Bulgaria i totes les comunitats ortodoxes cristianes del món\nEtiquetes de comentaris: HOLIDAYS, MITOLOGIA CRISTIANA, ORTHODOX CHURCH


Dani Alves "debuta" a la porteria del PSG en la victòria del conjunt francès contra el Sochaux (1-4) - Esport3 - TV3 i Catalunya Ràdio\nDani Alves "debuta" a la porteria del PSG en la victòria del conjunt francès contra el Sochaux (1-4)\nL'exjugador del Reial Madrid Ángel Di María ha estat el protagonista del matx, amb un hat-trick; Dani Alves ha jugat de porter durant els últims minuts de l'enfrontament, després de l'expulsió en el minut 90 de Kevin Trapp\n07/02/2018 - 10.13\nAlves ha fet de porter en els últims minuts del partit del PSG de Copa\nAls vuitens de final de la Copa francesa el PSG ha guanyat al camp del Sochaux, equip de Segona Divisió, per 1-4. Un partit on Neymar no ha jugat i on el gran protagonista del partit ha estat l'exjugador del Reial Madrid Ángel Di María, que ha signat un hat-trick.\nLa imatge del partit, gols a part, ha estat la de Dani Alves, que ha jugat de porter durant els últims minuts de l'enfrontament, després de l'expulsió en el minut 90 de Kevin Trapp.\nDi María ha obert el marcador del partit amb una diana de cap, als seixanta segons. Ha empatat Florian Martin al 13, amb un xut ajustat al pal, acabant una jugada molt llarga. A la mitja hora de joc, l'uruguaià Edinson Cavani va fer pujar l'1 a 2 al marcador fins al descans. A la segona part el PSG ha continuat liderant el partit amb dos gols més de Di María, en els minuts 58 i 62.


Sant Boi Notícies – 15è Congrés de Fires de Catalunya\n15è Congrés de Fires de Catalunya\nnov 19, 2008 Ciutat, Comerç i empresa Comentarios desactivados en 15è Congrés de Fires de Catalunya\nEl Congrés de Fires de Catalunya tindrà lloc els dies 20 i 21 de novembre a l’hotel FrontAir Congress de Sant Boi de Llobregat. L’organitza la Federació de Fires de Catalunya i la Generalitat de Catalunya.\nAlguns dels punts d’interès del Congrés:\n* Conferenciants del nivell del periodista Lluís Foix del lingüista Sebastià Serrano, de l’il·lustradora Pilarín Bayes, de l’autor i il·lustrador Philip Stanton, de Mikel Urmeneta (Kukuxumusu), i del reputat economista José Carlos Díez, assessor de La Moncloa des de 2004 que parlarà de les fires del segle XXI i l’evolució del comerç mundial.\n* Com potenciar l’activitat firal en temps de crisi.\n* La consolidació de Catalunya com a principal comunitat firal d’Espanya.\n* L’estrena d’Ernest Marco, gerent de PRECSA ( Fira de Cornellà), com a noupresident de la Federació de Fires de Catalunya.\n– Federació de Fires de Catalunya\n16a nit de l'esport a Sant Boi James Bond s’exposa a la Biblioteca Jordi Rubió i Balaguer


Apreneu valencià i anglès en aules properes al vostre lloc de treball amb els cursos per al PDI i el PAS de la Universitat de València que organitza el Centre d'Idiomes, amb la col·laboració del Servei de Política Lingüística.\nTenen una durada de 90 h i l'horari de les sessions és de 14.15 a 15.45 h. Per a poder-s’hi inscriure cal acreditar el nivell anterior al qual se sol·licita. En cas d’assistir al 80% de les classes, us retornarem el 100% de l'import del curs. No se subvencionen les taxes d'obertura d'expedient, de primera matrícula i de drets d'inscripció o similars, si n'hi ha.\nA més, oferim ajudes per a la realització d'altres cursos de valencià, anglès i altres llengües al Centre d'Idiomes, a les escoles oficials d’idiomes, al Centre Carles Salvador (valencià) i al British Council (anglès). També per a la realització de proves d’acreditació. Feu clic ací si en voleu més informació.


Comfort Inn & Suites Navasota (TX) Estats Units - Ofertes d'hotels amb els MILLORS DESCOMPTES EN LÍNIA\n9345 State Highway 6 , Navasota, Navasota (TX), Estats Units, 77868 - Veure al mapa\nPer als viatgers què vulguin captar les imatges i els sons de Navasota (TX), Comfort Inn & Suites és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nComfort Inn & Suites també ofereix moltes instal.lacions per enriquir la seva estada a Navasota (TX). Per anomenar algunes de les comoditats de l'hotel, hi ha Wi-Fi gratuït en totes les habitacions, Zones públiques amb Wi-Fi, aparcament de cotxes, s'admeten animals de companyia.\nGaudiu de les comoditats d'alta gama com ara televisió de pantalla plana, connexió a internet (cortesia), nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Comfort Inn & Suites és la vostra destinació si buscau allotjament de qualitat a Navasota (TX).


La coberta de l'església d'Alpicat ja té pressupost: 150.000€ - Teleponent\nInici Patrimoni La coberta de l’església d’Alpicat ja té pressupost: 150.000€\nLa coberta de l’església d’Alpicat ja té pressupost: 150.000€\nL’alcalde d’Alpicat (Segrià), Joan Gilart, el bisbe de Lleida, Salvador Giménez, i la vicepresidenta primera de la Diputació i vicepresidenta de l’Institut d’Estudis Ilerdencs (IEI), Rosa Pujol, s’ha reunit aquest dimarts per analitzar les actuacions que caldrà dur a terme a l’església de Sant Bartomeu, després que aquesta es tanqués al culte el 17 de febrer en detectar-se deficiències en la coberta de la nau central.\nDurant la trobada, el bisbe s’ha compromès a tenir redactat un projecte executiu de les obres que s’han de dur a terme al més aviat possible, i plantejar posteriorment com s’aconseguirà el finançament. En aquest sentit, Giménez ha estimat que la inversió aproximada haurà de ser d’uns 150.000 euros.\nRosa Pujol ha assumit el compromís de la Diputació de Lleida, a través de l’IEI, d’ajudar econòmicament en la restauració de l’edifici, quan se sàpiga amb exactitud quina és la inversió que cal assumir. Pujol ha recordat que hi ha línies d’ajuts a l’IEI dedicades a la restauració de patrimoni arquitectònic. Per la seva banda, Gilart i Giménez han agraït la implicació de la Diputació.\nMentre el temple estigui tancat, el bisbat ha traslladat les misses a la Sala Unió, un espai proper a l’església afectada.\nArticle anteriorTàrrega serà el primer municipi de Lleida on es desplegarà el Pla Educatiu d’Entorn 0-20\nArticle següentL’Audiència Nacional deixa en llibertat sense fiança per Sandro Rosell